CELEX: 62013TN0351
Language: mt
Date: 2013-07-02 00:00:00
Title: Kawża T-351/13: Rikors ippreżentat fit- 2 ta’ Lulju 2013 — Crown Equipment (Suzhou) u Crown Gabelstapler vs Il-Kunsill

31.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/39
            
         Rikors ippreżentat fit-2 ta’ Lulju 2013 — Crown Equipment (Suzhou) u Crown Gabelstapler vs Il-Kunsill
   (Kawża T-351/13)
   2013/C 252/66
   Lingwa tal-kawża: l-Ingliż
   
      Partijiet
   
   
      Rikorrenti: Crown Equipment (Suzhou) Co. Ltd (Suzhou, iċ-Ċina) u Crown Gabelstapler GmbH & Co. KG (Roding, il-Ġermanja) (rappreżentanti: K. Neuhaus, H.-J. Freund u B. Ecker, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tiddikjara r-rikors ammissibbli;
            
         
               —
            
            
               tannulla r-Regolament ta’ Implimentazzjoni tal-Kunsill (UE) Nru 372/2013 (1), tat-22 ta’ April 2013, li jemenda r-Regolament ta’ Implimentazzjoni (UE) Nru 1008/2011, tal-10 ta’ Ottubru 2011, sa fejn jirrigwarda lir-rikorrenti; u
            
         
               —
            
            
               tikkundanna lill-konvenut għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               (1)
            
            
               L-ewwel motiv ibbażat fuq il-ksur tal-Artikolu 2(7) tar-Regolament tal-Kunsill (KE) Nru 1225/2009 (2) jew tal-Artikolu 296(2) TFUE sa fejn il-Kunsill wettaq żbalji manifesti ta’ evalwazzjoni jew naqas milli josserva l-obbligu tiegħu ta’ motivazzjoni meta għażel lill-Brażil bħala pajjiż analogu sabiex jiddetermina l-valur normali. Il-Kunsill kien żbaljat meta ddeċieda li teżisti kompetizzjoni suffiċjenti fis-suq Brażiljan, b’mod partikolari fir-rigward tal-livell ta’ kompetizzjoni bejn il-produtturi nazzjonali u l-livell ta’ kompetizzjoni eżerċitata mill-importazzjonijiet, u meta ma tax raġuni għal din id-dikjarazzjoni.
            
         
               (2)
            
            
               It-tieni motiv ibbażat fuq il-ksur tal-Artikolu 2(7) tar-Regolament tal-Kunsill (KE) Nru 1225/2009 jew tal-Artikolu 296(2) TFUE sa fejn il-Kunsill wettaq żball manifest ta’ evalwazzjoni jew naqas milli josserva l-obbligu tiegħu ta’ motivazzjoni meta ċaħad talba għall-aġġustament tal-valur normali sabiex jittieħed inkunsiderazzjoni l-impatt ta’ dazju fuq l-importazzjoni ta’ 14 % fuq il-prodott rilevanti fil-pajjiż analogu tal-Brażil.
            
         
               (3)
            
            
               It-tielet motiv ibbażat fuq il-ksur tal-Artikolu 9(4) tar-Regolament tal-Kunsill (KE) Nru 1225/2009 sa fejn il-Kunsill wettaq żball manifest ta’ evalwazzjoni meta, billi applika r-“regola tad-dazju inqas”, ipparaguna l-marġini ta’ dumping stabbilit fir-regolament ikkontestat mal-livell ta’ eliminazzjoni tad-dannu stabbilit fl-investigazzjoni oriġinali fl-2005 minflok ma stabbilixxa livell ġdid ta’ eliminazzjoni tad-dannu.
            
         
      (1)  Regolament ta’ Implimentazzjoni tal-Kunsill (UE) Nru 372/2013, tat-22 ta’ April 2013, li jemenda r-Regolament ta’ Implimentazzjoni (UE) Nru 1008/2011 li jimponi dazju anti-dumping definittiv fuq importazzjonijiet ta’ pallet trucks tal-idejn u l-partijiet essenzjali tagħhom li joriġinaw mir-Repubblika Popolari taċ-Ċina wara reviżjoni interim parzjali taħt l-Artikolu 11(3) tar-Regolament (KE) Nru 1225/2009 (ĠU 2013, L 112, p. 1).
   
      (2)  Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU 2009, L 343, p. 51).